Другая частка літаратурнага свята адбылася ў Пухавіцкай сярэдняй школе. На пачатку Міхась Міцкевіч разам з дырэктарам школы Валянцінай Бяседзінай адкрылі памятную дошку, змешчаную на будынку гэтай навучальнай установы. Яна нагадвае аб тым, што ў Пухавіцкім сельсавеце ў вёсках Падбярэжжа, Вусце, Беразянка, Балачанка адпачываў і працаваў Якуб Колас. Усталявана дошка па ініцыятыве раённага краязнаўчага музея.